7,92 × 33 mm Kurz

DoareDoare korf an douilhezkreuzenn, boutailhDoare skeiñe-kreizBro orinMuzulioùØ bannadell8,22 mmØ trogleuziñ7,89 mmØ kolier9,10 mmØ skoaz11,40 mmØ korf an douilhez11,94 mmØ strad 11,95 mmTevder ar strad 1,30 mmHirder an douilhez33 mmHirder ar gartouchenn48 mmPerzhioù allPouez ar vannadell8 gTizh mont e-maez V0685 m/sGwask ar gazoù d'ar muiañ3.400 barEnergiezh ar vannadell1.886 - 1.909 JLezennRummad e Bro-C'hallC
Ar 7,92 × 33 mm Kurz, anvet ivez Pistolenpatrone 43, zo ur munision ijinet e 1940 gant an embregerezh alaman Polte eus Magdeburg (Sachsen-Anhalt). Implijet eo bet dreist-holl er Sturmgewehr 44, a vez gwelet evel unan eus fuzuilhoù-arsailh kentañ an istor.

 Istor 
Goude ar Brezel-bed Kentañ e oa savet an ezhomm en armeoù european evit armoù hiniennel aotomatek nevez, dezhe un hed-tenn etre (war-dro 300 metr). Adalek kreiz ar bloavezhioù 1930 e krogas pemp embregerezh alaman da labourat war vunisionoù azasaet d'an armoù-mañ : Geco, DWM, RWS, Rheinmetall-Borsig ha Polte. Ar pevar embregerezh kentañ a ginnigas munisionoù nevez berroc'h evit ar 7,92 × 57 mm Mauser standart e kalz armoù alaman d'ar poent-se, met dezhe kalibroù disheñvel. Polte a ginnigas e dibenn 1940 stumm echuet ar gartouchenn 7,92 × 33 mm, a oa hec'h interest implijout ar memes kalibr boledoù evit ar 7,92 mm hengounel, ar pezh a aesae ar jeu evit uzinoù armoù ar vro WILLIAMS Anthony G., Assault rifles and their ammunition: History and prospects (diellet), 22/06/2008 (lennet d'ar 04/06/2024).

Anvet e voe da gentañ Pistolenpatrone 43 (kartouchenn evit pistolennoù) ar munision nevez abalamour e oa Adolf Hitler a-enep da implij armoù aotomatek nevez e plas an armoù-morailh Gewehr 98 ha Karabiner 98k. Ur mod da guzhat palioù gwir ijinerien ar munision e oa. Savet e voe daou gentpatrom fuzuilhoù-arsailh tro-dro d'ar gartouchenn nevez, an MKb42(H) gant Haenel hag an MKb42(W) gant Walther. Fuzuilh Walther, adanvet MP 43/44 ha war-lerc'h Sturmgewehr 44, a voe lañset he froduerezh da vat e 1944 pa voe asantet anezhi gant Hitler, goude m'en dije lennet rentaoù-kont eus an talbenn hag a c'houlenne e vije ledanaet implij an arm. Adanvet e voe ar gartouchenn 7,92 × 33 mm Kurz (berr) evit chom hep droukveskañ gant ar c'hartouchennoù 7,92 mm hiroc'h.

War-bouez er Sturmgewehr 44 hag en un nebeud armoù all (Remington XP-100 pe Gewehr 98 adkambret), n'eo ket bet implijet kalz ar munision goude an Eil Brezel-bed. Produet e vez c'hoazh hiziv-an-deiz evit an dastumerien dreist-holl.

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù Alamagn